सड़क दुर्घटना में बच्चे की मौत 5 घंटे तक किया सड़क जाम
हुसैनाबाद में सड़क जाम करते ग्रामीण।
दोषी की गिरफ्तारी मुआवजे की मांग पर अड़े थे ग्रामीण
भास्करन्यूज | हुसैनाबाद
थानाक्षेत्र के बरवाडीह गांव के राजू पासवान के आठ वर्षीय पुत्र पप्पू पासवान की मौत रविवार को शाम चार बजे सड़क दुर्घटना में हो गयी। इस घटना के बाद ग्रामीणों ने जपला-दंगवार मुख्य पथ को जाम कर दिया। करीब 5 घंटा तक सड़क जाम रहा। परिजन ग्रामीण सड़क दुर्घटना में मारे गए बच्चे के हत्यारों के खिलाफ कार्रवाई और मुआवजा की मांग कर रहे थे। अनुमंडल पुलिस पदाधिकारी मनोज कुमार महतो, अंचल पदाधिकारी परमेश्वर कुशवाहा और थाना प्रभारी व्यास राम ने मृतक के परिजनों को पारिवारिक लाभ के तहत 2000 हजार, मुखिया नीलम देवी ने 20,000 हजार, एक इंदिरा अवास पेंशन देने के आश्वासन दिया। इसके बाद ग्रामीणों ने रात करीबन 9 बजे जाम को समाप्त कर दिया। विदित हो कि घर लौटने के क्रम में पप्पू पासवान एक बाइक की चपेट में गया था और घटनास्थल पर ही उसकी मौत हो गई थी। इसके बाद ग्रामीणों ने सड़क को जाम कर दिया था।
hin_Deva bho_Deva hin_Deva bho_Deva hin_Deva